বানিয়াচং প্রতিনিধি \ বানিয়াচঙ্গে আন্তর্জাতিক মানবাধিকার দিবস উপলক্ষে এক আলোচনা ও মতবিনিময় সভা অনুষ্ঠিত হয়েছে। গতকাল বৃহস্পতিবার দুপুরে বানিয়াচং সদর দক্ষিণ পশ্চিম ইউ.পি মিলনায়তনে স্থানীয় এনজিও ইউনিকেয়ার এর অর্থায়নে ও হিউম্যান রাইটস ওয়াচ ট্রাষ্ট অব বাংলাদেশ এর উদ্যোগে আলোচনা সভায় সভাপতিত্ব করেন হিউম্যান রাইটস ওয়াচ ট্রাস্ট অব বাংলাদেশের হবিগঞ্জ জেলা প্রধান সমন্বয়কারী ও ইউনিকেয়ার এর চেয়ারপার্সন সাংবাদিক কামরুল হাসান কাজল। প্রধান অতিথি ছিলেন হবিগঞ্জ জেলা ইউ.পি চেয়ারম্যান সমিতি সভাপতি মুক্তিযোদ্ধা মোহাম্মদ আলী মমিন। বিশেষ অতিথি ছিলেন জেলা সহকারী সমন্বয়কারী প্রভাষক আব্দুর রব ও জামাল উদ্দিন আলফু। সভায় অন্যান্যের মধ্যে বক্তৃতা করেন মানবাধিকার কর্মী মোতাব্বির হোসেন, অবঃপ্রাপ্ত শিক্ষক হাবিবুর রহমান, জিতু মিয়া, শিক্ষিকা মিলন আক্তার, আব্দুল হামিদ ও ইউডিসি উদ্যোক্তা আনছার ...